शूटिंग के दौरान बॉलीवुड डायरेक्टर ने की थी अजीब डिमांड, दो दिन बाद छोड़नी पड़ी फिल्म
Priyanka Chopra Controversial Incident On Set बॉलीवुड डायरेक्टर ने उनसे सेट पर अंडरगारमेंट्स दिखाने के लिए कहा था
प्रियंका चोपड़ा बीते दो दशक से एंटरटेनमेंट इंडस्ट्री में एक्टिव हैं। साल 2003 में रिलीज हुई 'द हीरो' से उन्होंने बॉलीवुड डेब्यू किया था। 15 साल बॉलीवुड में काम करने के बाद वे हॉलीवुड चली गईं। अब हाल ही में दिए एक इंटरव्यू में प्रियंका ने बॉलीवुड छोड़कर हॉलीवुड जाने के पीछे का कारण बताया। उन्होंने बॉलीवुड में उनके साथ हुए दुर्व्यवहार पर बात करते हुए बताया कि उनके जीवन में एक पल ऐसा है जिसे वो चाहकर भी नहीं भुला पातीं।
डायरेक्टर बोला- ऐसे नहीं करूंगी तो फिल्म कैसे चलेगी?’
जोए रिपोर्ट से बात करते हुए एक्ट्रेस ने बताया कि एक बॉलीवुड डायरेक्टर ने उनसे सेट पर अंडरगारमेंट्स दिखाने के लिए कहा था। प्रिंयका ने कहा, ‘बात 2002-03 की है। मैं एक फिल्म में लवमेकिंग सीन की शूटिंग कर रही थी। इस सीन में मुझे एक लड़के को रिझाना था पर डायरेक्टर चाहता था कि मैं उसे अपने अंडरगारमेंट्स दिखाऊं। उसने मेरे सामने एक स्टाइलिस्ट से कहा कि मैं ऐसे नहीं करूंगी तो फिल्म कैसे चलेगी?’
दो दिन बाद छोड़ दी वह फिल्म
प्रियंका ने आगे बताया, 'उस पल मुझे बड़ा ही अपमानित महसूस हुआ। मुझे लगा कि मेरी आर्ट और मेरे कॉन्ट्रिब्यूशन की कोई अहमियत ही नहीं है। मैं उस डायरेक्टर को रोज अपने सामने नहीं देख सकती थी इसलिए मैंने वो फिल्म छोड़ दी। इसके बाद भी कई ऐसे मौके आए जब मैं बॉलीवुड में होने वाली पॉलिटिक्स से परेशान हुई। यह एक बड़ी वजह थी कि मैंने फैसला लिया कि मैं हॉलीवुड में काम करूंगी।’
जल्द फरहान अख्तर संग करेंगी काम
वर्क फ्रंट की बात करें तो पीसी हाल ही में रिलीज हुई रोमांटिक कॉमेडी 'लव अगेन' में नजर आई हैं। उनकी अगली फिल्म 'हेड्स ऑफ स्टेट' है जिसमें वे जॉन सीना और इदरिस एल्बा के साथ नजर आएंगी। इसके अलावा उनके पास फरहान अख्तर के निर्देशन में बनने वाली 'जी ले जरा' भी है। इसमें उनके साथ कटरीना कैफ और आलिया भट्‌ट भी नजर आएंगी। प्रियंका की पिछली बॉलीवुड फिल्म 'द व्हाइट टाइगर' थी।